TATA PANGIBADAH MINGGU 1 JANUARI 2023 TABUH 09.00 WIIK WEKDAL : PANGAJENG-AJENG LAN MAKARYA PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Loncèng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH SL U SL U SL U SL U SL U PL : Mripatku ndeleng marang gunung-gunung; : PITULUNGANKU ASALÉ SAKA ING NGENDI? : Pitulunganku asalé saka Allah, : KANG NITAHAKÉ LANGIT LAN BUMI. : Panjenengané bakal ora négakaké kowé tiba; : KANG NGREKSA KOWÉ BAKAL SIYAGA. : Kowé bakal direksa déning Allah, kauwalaké saka sakèhé bebaya, : PANJENENGANÉ BAKAL MITULUNGI KOWÉ. : Allah bakal ngreksa mlebu-metumu, : WIWIT SAMENGKO TEKAN ING SELAWASÉ. : Juru Mazmur paring pémut dhateng kita sadaya supados kita saged ngraosaken pangrimatipun Gusti Allah ing sauruting lampah gesang kita. Langkung-langkung ing dinten punika, kita kaparingan wewengan kanggé methukaken dinten anyar ing warsa 2023. Wonten ing purwakaning warsa 2023 punika, sumangga kita sami ngaturaken atur panuwun sokur dhumateng Gusti, déné Gusti sampun ngirit lampah gesang kita, ing wekdal-wekdal ingkang sampun kita pengkeraken. Pasamuwan ngidungaken KPJ 6. GUSTI KANG MURBÈNG DUMADI Gusti kang murbèng dumadi, kawula sami sowan ngaturaken pangabekti ingkang yekti. Ngunjukaken puja puji, panuwun lan panyuwun anampèni, sabdèng Gusti. (Pasrah tinampi Kitab Suci) Gusti kang murbèng dumadi, kawula sami sowan ngaturaken pangabekti ingkang yekti. Ngunjukaken puja puji, panuwun lan panyuwun anampèni, sabdèng GustI VOTUM PF : Pangibadah Minggu wiwitaning taun anyar punika kita purwakani kanthi pangaken sesarengan : U : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). Komisi Liturgika GKJ Kabluk Semarang -- 1
SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. Pasamuwan Lenggah PAMBUKA PL : Pangibadah dinten punika katindakaken kanthi jejer WEKDAL : PANGAJENG- AJENG LAN MAKARYA. Waosan sepisan kapethik saking Kohélét 3:1-13, ingkang dipuntanggapi kanthi waosan Mazmur 8. Waosan kaping kalih kapethik saking Wahyu 21:1-6. Déné waosan Injil kapethik saking Matius 25:31-46. Pasamuwan ngidungaken KPJ 394. SAKÈHING MANGSA LAN WAYAH Sakèhing mangsa lan wayah manut pranataning Allah, padha gilir gumanti. Dé wataké lan uruté, tetep lan wus pinasthi, tetep lan wus pinasthi. Wayah ésuk, wayah soré, rina, wengi lan liyané wayah kang diarani, Kabèh iku; becik, prelu tan kena diwaoni, tan kena diwaoni MAWAS DHIRI LAN SIH RAHMAT PL : Gusti Allah kita punika, inggih Allahing katresnan. Panjenenganipun nimbali kita sadaya supados gesang ing salebeting katresnan. Nanging menawi kita purun blaka, kita dèrèng saged nindakaken dhawuh timbalanipun Gusti punika kanthi saé. Pitembungan lan lampah gesang kita, taksih asring damel tatu manahipun sedhèrèk kita. Mila, sumangga kita nyuwun pangapunten awit saking dosa lan panerak kita. Pasamuwan kaparingan wekdal kanggé ngunjukaken pandonga pangakening dosa sacara pribadi. (Umat ndedonga sacara pribadi, ngakeni kalepatan lan dosa-dosanipun, kairingan déning lelagon musik - instrumèntalia - KPJ 50) PL : Dhuh Gusti Allah ingkang Mahaasih, kawula ngrumaosi, bilih anggèn kawula sami nglampahi gesang ing saben dintenipun, taksih asring damel sekel penggalih Paduka dalah sesami kawula. Kanthi andhap asoring manah, kawula nyuwun Paduka apunten sadaya dosa lan kalepatan kawula. Karsaa Paduka ngirit lampah gesang kawula, supados anggèn kawula sami nglampahi gesang ing warsa 2023, kawula tansah ngambah ing margi pitedah Paduka lan manut ing sapangrèh Paduka. Matur sembah nuwun dhuh Gusti, Amin. Pasamuwan ngidungaken KPJ 50. GUSTI MUGI MELASI Gusti mugi melasi! Gusti mugi melasi! Mugi mlasi kita! Pasamuwan Jumeneng PF : Samangké, panjenengan tampèni pawartos sih rahmat saking Gusti, ingkang kapethik saking Kitab Yérémia 29:11; "Mung Aku dhéwé sing pirsa apa sing Dakrancang kanggo kowé, yakuwi rancangan sing gawé karaharjan, dudu Komisi Liturgika GKJ Kabluk Semarang -- 2
rancangan paukuman. Rancangan bab jaman sing kokarep-arep tekané." Makaten pawartos sih rahmat saking Gusti. U : PUJI SOKUR KONJUK GUSTI ALLAH. Pasamuwan ngidungaken KPJ 89. PUJI KONJUK ALLAH Puji konjuk Allah Kang Mahamirah; ing rinten dalah ratri tansah ngganjar berkah; tyang mursid dalah mursal tan badhé ketriwal Puji sarta sokur mring Kang Maluhur; dé ngganjar berkah adi mring tyang kang ngabekti, winuwuhan sih-rahmat pangrimat tan kendhat. Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Sepisan L1 : Waosan sepisan kapethik saking Kohélét 3:1-13 1 Samubarang kabèh sing kelakon ing donya iki kelakoné ing wektu sing katetepaké déning Allah. 2 Panjenengané sing netepaké wektuné wong nandur lan wektuné wong mbedhol tanduran mau. 3 Wektuné wong matèni lan wektuné wong marasaké; wektuné wong ngrubuhaké lan wektuné wong mbangun. 4 Panjenengané sing netepaké mangsané nandhang susah lan mangsané bungah- bungah; mangsané sesambat lan mangsané jejogèdan. 5 Mangsané mbangun tresna, lan mangsané pepisahan; mangsané rerangkulan lan mangsané ngeculaké rangkulan. 6 Panjenengané netepaké mangsané golèk lan mangsané kélangan; mangsané nyèlèngi lan mangsané mbuwang. 7 Ana mangsané nyuwèk lan ana mangsané ndondomi; ana mangsané meneng lan ana mangsané guneman. 8 Panjenengané netepaké mangsané nresnani lan mangsané nyengiti; mangsané perang lan mangsané rukun. 9 Wong sing nyambut-gawé olèh hasil apa saka kangèlané? 10 Aku wis nitèni momotan abot sing diparingaké Allah marang kita. 11 Panjenengané nitahaké samubarang kang becik ing wektu sing ditetepaké, malah ndunungaké urip langgeng ing atiné manungsa, nanging wong ora diparingi kawruh kanggo njajagi pakaryané Allah sasampurnané. 12 Dadi sing apik dhéwé kanggoné manungsa kuwi yèn bisa urip kanthi seneng lan gawé becik selawasé isih lan ngombé sarta ngrasakaké urip. 13 Kita kabèh kudu padha mangan kanikmataning pametuné olèhé nyambut-gawé. Kuwi kabèh ganjaran peparingé Allah. Makaten Sabdanipun Gusti. : PUJI SOKUR KONJUK GUSTI! U Komisi Liturgika GKJ Kabluk Semarang -- 3
Tanggapan L2 : Tanggapan kawaosaken saking MAZMUR 8 Masmur anggitané Dawud, kanggo pemimpin penyanyi, kaya laguné Gitit. Dhuh Allah, Gusti kawula, iba mulyaning asma Paduka ing salumahing bumi! U : KAMULYAN PADUKA INGKANG NGUNGKULI LANGIT SAMI DIPUN LUHURAKEN SRANA KEKIDUNGAN. L2 U : Dalah bayi ingkang taksih nesep sami tumut memuji. : PADUKA KAGUNGAN PANGWASA KANGGÉ MBUNGKEM PARA SATRU L2 U PADUKA, SARTA NYEGAH TIYANG INGKANG BADHÉ MALES AWON. : Menawi kawula tumenga ing langit, ningali pakaryaning asta Paduka, : NYAWANG DHATENG REMBULAN LAN LINTANG-LINTANG INGKANG PADUKA TATA. L2 U L2 U L2 U : Menapa ta ajinipun manungsa, déné Paduka èngeti? : MANUNGSA KANGGÉ MENAPA,, DÉNÉ PADUKA OPÈNI? : Piyambakipun Paduka dadosaken kaot sekedhik ajinipun kaliyan Paduka, : SARTA PADUKA GANJAR KADRAJATAN LAN KAMULYAN? : Piyambakipun Paduka paringi pangwasa mengku para titah Paduka; : SARTA SAMUKAWIS PADUKA TELUKAKEN ING SANGANDHAPING TLAPAKANIPUN; L2 U : inggih sakathahing ménda, lembu dalah sato kéwan ing ara-ara, : PEKSI ING AWANG-AWANG LAN ULAM ING SEGANTEN, LAN SEDAYA TUMITAH INGKANG WONTEN ING TELENGING SAMODRA. L2 U : Dhuh Allah, Gusti kawula, : IBA MULYANIPUN ASMA PADUKA WONTEN ING SALUMAHING BUMI! Waosan Kaping Kalih L3 : Waosan kaping kalih saking WAHYU 21:1-6 1 Aku nuli weruh langit anyar lan bumi anyar. Langit kang kapisan lan bumi kang kapisan wis ora ana, segara iya wis ora ana. 2 Aku uga weruh kutha suci. Yérusalèm kang anyar, tumurun saka swarga, saka Allah. Kutha mau dipaèsi kaya pengantèn wadon sing didandani arep ditemokaké karo pengantèn lanang. 3 Aku banjur krungu swara seru saka dhampar mau, ngandika: "Saiki dalemé Gusti Allah ana ing satengahé manungsa! Panjenengané bakal gesang sesarengan karo manungsa. Wong-wong bakal padha dadi umaté lan Panjenengané jumeneng dadi Allahé. 4 Gusti Allah bakal ngusapi sakèhing luh saka ing mripating umaté. Pati wis bakal ora ana menèh. Kasusahan, tangis lan lelara uga bakal ora ana. Samubarang kang lawas wis ilang." 5 Panjenengané kang lenggah ing dhampar banjur ngandika: "Samubarang kabèh Dakdadèkaké anyar!" Banjur ngandika marang aku: "Nulisa, awit pangandika iki nyata lan kena diprecaya." 6 Sarta pangandikané menèh: "Samubarang kabèh wis kelakon. Aku iki Sang Alfa lan Sang Oméga, Kang Miwiti lan Kang Mungkasi. Wong sing ngelak bakal Dakparingi ngombé saka etuking banyu kauripan tanpa mbayar. Komisi Liturgika GKJ Kabluk Semarang -- 4
U Makaten Sabdanipun Gusti. : PUJI SOKUR KONJUK GUSTI! Pasamuwan Jumeneng Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun MATIUS 25:31-46. 31 "Mbésuk samasa Putrané Manungsa rawuh ngagem kamulyané, kadhèrèkaké sakèhing malaékat, Panjenengané bakal lenggah ing dhamparing Kratoné Gusti Allah, 32 lan sakèhing wong ing bumi bakal kaklumpukaké ing ngarsané. Panjenengané nuli bakal misah wong-wong mau dadi rong pantha, kaya pangon sing misahaké wedhusé gèmbèl lan wedhusé bérok. 33 Sing gèmbèl dipisahaké ana ing tengené lan sing bérok ana ing kiwané. 34 Tumuli Sang Prabu bakal ngandika marang wong-wong sing ana ing tengené: 'Mara, kowé sing padha binerkahan déning Rama-Ku. Kowé bakal padha ngrasakaké kanikmataning Kratoné Allah, sing wis kacawisaké wiwit dumadiné jagad. 35 Awit nalika Aku keluwèn, Aku kokcaosi dhahar; nalika Aku ngelak, Aku kokcaosi ngunjuk; nalika Aku ngumbara, Aku kokcaosi pondhokan ing omahmu; 36 nalika Aku kewudan, Aku kokcaosi ageman; nalika Aku gerah, Aku kokupakara; nalika Aku dikunjara, Aku koktiliki.' 37 Ing kono wong-wong mursid mau padha matur: 'Gusti, kala menapa kawula sumerep Panjenengan keluwèn, lan kawula caosi dhahar, utawi kasatan, kawula caosi ngunjuk? 38 Kala menapa kawula sumerep Panjenengan ngumbara, lajeng kawula caosi pondhokan ing griya kawula? Kala menapa kawula sumerep Panjenengan kelukaran, lajeng kawula caosi ageman? 39 Kala menapa kawula sumerep Panjenengan gerah utawi dipun kunjara, lajeng kawula tuwèni?' 40 Sang Prabu nuli bakal paring wangsulan: 'Élinga, apa waé sing tau koktindakaké marang salah sawijining sedulur-Ku sing asor dhéwé iki, kuwi ateges iya wis koktindakaké marang Aku!' 41 Sang Prabu mau iya bakal ngandika marang wong-wong sing ana ing kiwané: 'Padha sumingkira saka ing ngarep-Ku, kowé wong sing kena ing laknat! Sumingkira menyang geni langgeng sing wis dicawisaké kanggo Iblis lan para malaékaté! 42 Awit nalika Aku keluwèn, kowé ora nyaosi dhahar; nalika Aku ngelak, kowé ora nyaosi ngunjuk; 43 nalika Aku ngumbara, kowé ora nyaosi pemondhokan; nalika Aku kewudan, kowé ora nyaosi ageman; nalika Aku gerah, lan ana ing pakunjaran, Aku ora kokupakara.' 44 Wong-wong mau nuli bakal padha munjuk: 'Kala menapa kawula sumerep Panjenengan keluwèn, kasatan, ngumbara, utawi kelukaran, utawi gerah, utawi dipun kunjara lan mboten kawula ladosi?' 45 Sang Prabu banjur bakal paring wangsulan: 'Rungokna sing becik. Apa waé sing ora koktindakaké marang salah sawijining wong sing asor dhéwé iki, kuwi iya ora koktindakaké marang Aku.' 46 Wasana wong-wong mau bakal nampa paukuman langgeng, nanging wong-wong mursid bakal nampa ganjaran urip langgeng." Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! Komisi Liturgika GKJ Kabluk Semarang -- 5
U : (ngidungaken KJ 473b) HALÉLUYA, HALÉLUYA, HALÉLUYA! RENUNGAN. "WEKDAL : PANGAJENG-AJENG LAN MAKARYA" WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang ngginakaken wekdal kanggé mbangun pangajeng-ajeng lan makarya ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah PANDONGA (déning PF) P E L A D O S A N M É J A PISUNGSUNG M2 : Raos sokur awit pangrimatipun Gusti badhé kita aturaken ing salebeting pangibadah awujud pisungsung, kinanthènan Sabdanipun Gusti kadosdéné ingkang sinerat ing 1 Tésalonika 5:18, "Padha saosa sukur ing sadhéngah kaanan. Kaya mengkono kuwi sing dikersakaké déning Gusti Allah ana ing patunggilané Gusti Yésus. " Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradhataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 154. ADRENGING TYAS KULA Adrenging tyas kula, ngaturken panuwun Gusti. Paduka ngasihi, kula kagunganta Mung punika Gusti, pisungsung kula sawetahing gesang, jiwa lan raga wit kula tan darbé bandha kang pengaji kang langkung prayogi, sinaos Gusti Mung punika Gusti, panyuwun kula, mugi katampia atur kawula, Mrih gesang kawula, kagema Paduka pirantos sapala (bokor pisungsung kaaturaken majeng ing satengahing kekidungan) DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi Komisi Liturgika GKJ Kabluk Semarang -- 6
kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF : Sumangga kita mengkeraken papan pangibadah punika kanthi suka bingah lan sumanggem ngéstokaken Sabdanipun Allah. Pitados kémawon, bilih Gusti Allah tansah makarya ing salebeting gesang panjenengan lan kula. Samangké, panjenengan eneraken manah panjenengan dhumateng Gusti ! U PF U PF U : KAWULA SAMI NGENERAKEN MANAH KAWULA DHUMATENG GUSTI! : Dadosa mitra kanggé sesami! : AWIT KAWULA SAMI KANGEN DADOS SEKSINIPUN SANG KRISTUS : Pinujia Allah: Sang Rama, Sang Putra, tuwin Sang Roh Suci! : INGKANG MBOTEN MISAHAKEN KAWULA SAKING SIH KATRESNANIPUN, SAMANGKÉ LAN ING SALAMILAMINIPUN. Pasamuwan ngidungaken KPJ 439. ING JAGAD KANG PETENG Ing jagad kang peteng krana dosa kathah tyang kang nggresula Karana panandhang, samya nggresah miwah semplah ing manah. Sumangga, Gusti, ngagem kawula, mrih ngèngetna para kanca sengkut makarya nglawan godha, dadosa berkah tumrap tyang kathah BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 439. ING JAGAD KANG PETENG Angundhangna sih rahmate Gusti kanthi setya nglampahi; margining luwar saking sangsara, temah samya raharja Sumangga, Gusti, ngagem kawula, mrih ngèngetna para kanca sengkut makarya nglawan godha, dadosa berkah tumrap tyang kathah Komisi Liturgika GKJ Kabluk Semarang -- 7
Ngundhangna Injil Kratoning Swarga, kinanthia pangdonga, mrih luwar saking kwasaning dosa, wah gesangnya sembada Sumangga, Gusti, ngagem kawula, mrih ngèngetna para kanca sengkut makarya nglawan godha, dadosa berkah tumrap tyang kathah Komisi Liturgika GKJ Kabluk Semarang -- 8